Bis jetzt hani vo de  uni erscht mal en vorschuss vo kr.8500 (öppe chf1700) übercho. Aber da's jetzt richtig es ändi vom 2. monet in DK gaht, bini mal uf mis dänische bankkonto go luege, öb jetzt de richtig lohn cho isch. Ischer nöd.  Dänn hani na chli umeklickt und bin dänn mal uf e-Boks gange (nöd dasi gwüsst hett was das isch…). Und plötzlich bini ufenere siite gsii, wo de staat (oder wer au immer) es email konto für mich iigrichtet hät, wo gwüssi offfizielli sache a mich gschickt  würed (anstatt per briefpost). Z.B. min lohnuuswiis… Und au sache vo de gmeind.